lflage/wiki-talks huggingface dataset:
Sgwrs:Dyneiddiaeth

message: Mae dau honiad yng nghyflwyniad yr erthygl hon sydd braidd yn gamarweiniol. Yn gyntaf, mae'r erthygl yn honni bod "gan ddyneiddiwr ffydd mewn adnoddau meddyliol dyn i ddod a gwybodaeth a dealltwriaeth i’r byd, ac i ddatrys y broblemau moesol ynghlyn a defnyddio’r gwybodaeth hwn." Mae'n wir bod dyneiddwyr yn credu mai adnoddau meddyliol dyn y dylwn ni eu defnyddio i geisio deall y byd a datrys problemau, ond dwi'n meddwl bod y gair "ffydd" yn camarwain y darllenydd. Safbwynt dyneiddwyr modern yw nad oes adnoddau gwell ar gael, ac y dylwn ni eu defnyddio i geisio datrys problemau'r byd. Ond dydy hyn ddim yn golygu bod gan ddyneiddwyr ffydd llwyr y gall adnoddau dynol ddatrys pob problem (ac mae'r testun presennol yn awgrymu hyn). Yn ail, honnir bod "Dyn yw mesur popeth" yn gyweirnod i ddyneiddiaeth. Yn hanesyddol mae'n bosib bod hyn yn wir, ond dwi'n amheugar iawn am gymwysiadolrwydd y dyfyniad hwn i ddyneiddwyr modern. Dwi hefyd yn anfodlon bod Llywelyn2000 wedi gwrthdroi fy ngolygiadau heb unrhyw eglurhad o gwbl. Dwi'n hollol fodlon i drafod pethau fan hyn cyn mynd yn bellach, ond dwi ddim yn fodlon i gael fy nhrin fel fandal.  Garik 15:43, 3 Medi 2011 (UTC)
replies: text: Diolch am eich cyfraniad ac am ymestyn syniadaeth yr erthygl.. Mae'n ddrwg gen i wna wnes i adael sylwadau'n egluro pan wnes i droi'r testun yn ol yma. A diolch am ddod yn ol ataf. Mi wnes i hynny oherwydd fod eich ychwanegiad (ar y chwith i'r dudalen uchod, mewn coch) yn cymhlethu'r frawddeg gan ei gwneud hi'n anodd ei deall. Mae'ch ychwanegiad yn cynnwys cromfachau mewn isgymal ar ddiwedd y frawddeg - arddull anarferol os nad anghywir. Mae croeso i chi ychwanegu'r syniadau sydd gynnoch chi eto, mewn modd symlach. Yn wir, fel y dywedwch, mae angen gwella'r erthygl hon, cynnwys cyfeiriadau Cymreig a thacluso'i hiaith hefyd. Croeso i chi wneud hynny, mi dria inna pan gaf gyfle. Llywelyn2000 22:59, 3 Medi 2011 (UTC)
replies: text: :Diolch am eich ateb, Llywelyn. Fel ieithydd, dwi'n fwy amheus ynglŷn ag anarferoldeb cromfachau mewn isgymal ar ddiwedd brawddeg (a go brin fod cwestiynau arddulliadol fel hyn yn fater o "gywir" ac "anghywir"). Er hynny, dwi'n hollol barod i gyfaddef nad oedd fy newidiadau wedi eu mynegi'n dda iawn; wnes i'r golygiad ar frys, ac mi oeddwn i'n bwriadu mynd ati i dacluso'r erthygl, yn cynnwys fy nghyfraniad i, pan fyddai mwy o amser gennyf. Ac dwi o hyd yn gobeithio cael yr amser i wneud hynny, efallai tua diwedd yr wythnos. Garik 16:37, 4 Medi 2011 (UTC)
thread_title: Honiadau camarweiniol
Sgwrs:Ceri Wyn Jones

message: Mae Ceri Wyn Jones yn un o'r awduron o Spynjbob Pantsgwâr- fersiwn Cymreag wrth gwrs. :D
replies: text: TheFartyDoctor Sgwrs 00:23, 9 Medi 2011 (UTC)
thread_title:  Spynjbob 
Sgwrs Wicipedia:Negesfwrdd gweinyddiaeth/Fandaliaeth y Wicipedia Cymraeg 2011

message: Pam fod gennym y dudalen hon? Os ydym yn poeni am ddefnydd drwg o'r wybodaeth yma, dylwn ni jyst dileu'r holl wybodaeth a'i hanes. Mae pawb yn gallu gweld hwn, a ar y Caffi neu fan hyn ydyw. Dwi o blaid jyst cael gwared â fe - os oes angen, rydym yn gallu ôl-edrych... -- Xxglennxx (sgw. • cyf.) 15:58, 19 Medi 2011 (UTC)
replies: text: Haia Glenn. Dw i ddim yn meddwl y daw Oxford / Alan012 yn ol; mae eisiau cadw ei swydd. Ond mae angen rhyw gofnod o'r hyn ddigwyddodd, fel canllaw i ni, yn y dyfodol. Dw i'n bwriadu ychwanegu rhai o sylwadau yn fama, mewn un lle. Dw i wedi cuddio'r dudalen, bellach hefyd. Ar y llaw arall, tydy'r drafodaeth ar gloi Wici rhag Defnyddwyr sydd heb gofrestru ddim mor bwysig a hynny, felly dw i wedi dileu hwnnw. Dw i ddim yn bwriadu gwastarffu llawer o amser efo'r dudalen yma, ond mae rhai pethau sydd angen eu cofio a'u cadw. Gellir hefyd defnyddio'r dudalen os oes angen trafod Bambifan ayb; a hynny allan o olwg y byd a'r betws! Llywelyn2000 05:12, 20 Medi 2011 (UTC)
replies: text: :Nage, sai'n credu y bydd e'n ôl chwaith. Oes, dwi'n cytuno bod angen cofnod, ond beth am inni greu is-dudalen ar y negesgfwrdd gweinyddiaeth? Wedyn, na fyddai'n ymddangos yn y ddewislen wrth ymchwilio erthyglau. Neu ei droi'n dudalen Wicipedai:, oherwydd nad ydynt yn cael eu cynnwys mewn chwiliadau chwaith. Cyn imi fewngofnodi, rhoddais gynnig ar gyrchu'r dudalen yma hefyd - roeddwn yn gallu gweld pob dim... -- Xxglennxx (sgw. • cyf.) 16:38, 20 Medi 2011 (UTC)
replies: text: ::Syniad gwell! Diolch Glenn Llywelyn2000 16:47, 20 Medi 2011 (UTC)
replies: text: :::Dim probs. Creaf yr is-dudalen ar y negesfwrdd ac wedyn dileu'r un yma. Dyn ni ddim yn gallu cael Wicipedia:Fandaliaeth fel tudalen drafod, oherwydd bod angen un i lywio polisïau yn erbyn fandaliaeth arnom, fel :en:Wikipedia:Vandalism sydd ar en. -- Xxglennxx (sgw. • cyf.) 17:39, 20 Medi 2011 (UTC)
thread_title:  Pwrpas
Sgwrs:The SpongeBob SquarePants Movie

message: Hmm, mae'n annodd i grëe tudalen newydd... os ydyn ni isio'r tudalen hwn, ni'n angen "layout" newydd. Hmm...
1. disgrifiad syml
2. plot
3. cymeriadau (yn Saesneg a Chymraeg) a'r serennau
4. references
Leave it with me. Byddaf i'n trio.
replies: text: TheFartyDoctor Sgwrs 01:09, 22 Medi 2011 (UTC)
replies: text: :Felly, dw i wedi trïo! :D
replies: text: ::TheFartyDoctor Sgwrs 01:37, 22 Medi 2011 (UTC)
thread_title:  Tudalen Newydd
Sgwrs:Harri Potter a Maen yr Athronydd

message: Yn y dyddiau dilynol, byddaf i'n ysgrifennu'r plot o Harri Potter 1 yma a phan gen i mwy amser, byddaf i'n ysgrifennu'r pennodau etc.
replies: text: TheFartyDoctor Sgwrs 00:46, 4 Hydref 2011 (UTC)
thread_title:  Y Plot a'r Stori
Sgwrs:Llangynyw

message: Mae'r erthygl yma'n defnyddio infobox UK place sy'n amlwg wedi ei Gymreigio yn rhywle (yn ieithyddol) ond mae angen ychwanegu maes 'Etholaeth Cynulliad'. Ble a sut mae gwneud hyn? --Ben Bore 13:52, 17 Hydref 2011 (UTC)
replies: text: Mae modd newid/ychwanegu ato yma: Nodyn:Infobox UK place. -- Xxglennxx (sgw. • cyf.) 15:15, 17 Hydref 2011 (UTC)
replies: text: :Ond wn i ddim pam nad yw'r smotyn coch yn dangos :| -- Xxglennxx (sgw. • cyf.) 15:19, 17 Hydref 2011 (UTC)
replies: text: ::Un peth olaf - gan bwyll â newid y wybodlen - ar hyn o bryd, rydych yn gallu copïo a phastio'r un wybodlen syth o en, sy'n arbed llawer o amser cyfieithu. -- Xxglennxx (sgw. • cyf.) 15:21, 17 Hydref 2011 (UTC)
replies: text: :::Ia wir! Gofal efo hwn! Mae'r sbotyn coch yn diflannu pan fo'r enw Wales yn cael ei newid i 'Cymru' - ond pam: dwn i ddim; mae'r map yn newid hefyd, wrth gwrs. Bydd yn rhaid arbrofio ychydig. Dw i'n siwr y gallwn ychwanegu maes arall: 'Etholaeth Cynulliad' yn eitha rhwydd, Glenn, er fod y nodyn: Nodyn:Infobox UK place yn un o'r mwya cymhleth i mi ei weld erioed! Llywelyn2000 21:02, 17 Hydref 2011 (UTC)
replies: text: ::::Dwi wedi'i ddatrys! :D Roedd y co-ords yn y nodyn Nodyn:Location map Wales Powys yn anghywir - pan greais y nodyn yn y lle cyntaf, defnyddiais co-ords Blaenau Gwent! Ond mae popeth yn ei le nawr. Wel, gyda'r smotyn coch ta beth :)
thread_title: infobox UK place
Sgwrs:Abaty Cwm-hir (cymuned)

message: Mae Defnyddiwr:Xxglennxx yn iawn! Y cwbwl sydd angen ei wneud ydy mewnforio'r Nodyn (neu Template) o Wiki En: roedd y sbotyn coch yn ei le hefyd! Dw i'n cymryd y gallwn wneud hyn gyda phob pentre a thref yng Nghymru felly? John Jones 14:53, 18 Hydref 2011 (UTC)
Sgwrs:Penyrheol, Trecenydd ac Enau'r Glyn

message: Pam fo tri lle mewn un erthygl? Mae Penyrheol yn un lle ar en (en:Penyrheol, Caerphilly), hefyd Trecenydd (en:Trecenydd), a hefyd Enau'r Glyn (en:Energlyn). -- Xxglennxx (sgw. • cyf.) 01:20, 25 Hydref 2011 (UTC)
replies: text: Yng nghrynodeb y ddalen dywedodd poriws1: Cymuned ar ochr orllewinol tref Caerffili yw Penyrheol, Trecenydd ac Enau'rglyn.  Un cymuned ydyw felly? Ond mae yma gamdreiglad hefyd: a Genau'r Glyn ddylai fod. Mae angen chydig o ymchwil lleol, Mr Holmes. Ac fel yr awgrymi mae'r dair cymuned yn haeddu erthygl unigol, ar wahan.Llywelyn2000 03:54, 25 Hydref 2011 (UTC)
replies: text: :Ia, mae'r (?)camdreiglad 'Enau'r Glyn' yn od iawn, a deud y lleia. 'Energlyn' (ych!) yw'r ffurf Saesneg, fel y nodir Glen ac mae'r erthygl S. yn rhoi "Enau'r Glyn" fel yr enw Cymraeg ond does dim cyfeiriad at "Enau'r Glyn" ar ol Gwglio amdano. Gallai fod yn dalfyriad o enw gwreiddiol hirach sy wedi mynd yn anghof ond anodd meddwl am un fyddai'n achosi treiglad. Rhyfedd iawn. Anatiomaros (sgwrs) 21:56, 13 Mai 2013 (UTC)
replies: text: ::Mae'r Llywodraeth a San Steffan yn defnyddio 'Penyrheol, Trecenydd ac Energlyn'.--Ben Bore (sgwrs) 10:32, 14 Mai 2013 (UTC)
replies: text: :::Diolch am y wybodaeth Rhys. Rhaid i ni ei dderbyn felly. Diddorol gweld fod tarddiad 'Energlyn' yn achosi cryn benbleth i eraill hefyd! Anatiomaros (sgwrs) 22:00, 14 Mai 2013 (UTC)
thread_title:  Enw/cynnwys
Sgwrs:Rhyfela athreuliol

message: Mae'r erthygl hon bron a bod yn gwbwl annealladwy. Ymadrodd wedi ei greu yw "Rhyfela athreuliad"?. Dyfrig 22:15, 26 Hydref 2011 (UTC)
replies: text: Rwyf wedi symud yr erthygl i "rhyfela athreuliol" gan mai "rhyfel athreuliol" sydd gan Geiriadur yr Academi am war of attrition. Rwyf wedi ceisio ail-eirio'r testun hefyd. Hoffwn glywed os yw'n gwneud mwy o synnwyr yn awr. —Adda'r Yw (sgwrs · cyfraniadau) 01:23, 27 Hydref 2011 (UTC)
thread_title:  Iaith
Sgwrs:Movember

message: Ddim yn licio bathu enwau Cymraeg on the fly, ond wedi gweld Tashwedd yn cael ei ddefnyddio, ac o chwilio gwgl mae cyferiad at yr enw gan y BBC a Caernarfon & Denbigh Hearlad.--Ben Bore 20:50, 1 Tachwedd 2011 (UTC)
thread_title: Tashwedd - enw Cymraeg?
Sgwrs:Cyfrif cyrff

message: Counting bodies ydy "cyfri cyrff". Beth am "y niferoedd a laddwyd"? Efallai nid mor slic, ond mae'n fwy naturiol a chywir. Llywelyn2000 05:38, 4 Tachwedd 2011 (UTC)
replies: text: Cyfrif sydd yn y teitl, enw nid berf. A yw hyn yn gywir? —Adda'r Yw (sgwrs · cyfraniadau) 23:52, 10 Tachwedd 2011 (UTC)
replies: text: :Diddorol! Wnes i ddim ystyried na chlywed yr ystyr hwnnw i'r gair! Mae'r ochr gweithredol / ferfol mor gry mae bron iawn a chuddio'r enw (i mi!) Ond mae yno, ac rwyt ti'n gywir. Diolch. Llywelyn2000 07:43, 13 Tachwedd 2011 (UTC)
thread_title:  Teitl
Sgwrs:Pasbort

message: Mae Llywodraeth Cymru, Geiriadur.net, a Cysgeir yn defnyddio "pasbort", ond mae'r BBC yn defnyddio "pasport." Mae Google Trans hefyd yn awgrymu 'pasbort'. A oes cysondeb? -- Xxglennxx (sgw. • cyf.) 20:47, 7 Tachwedd 2011 (UTC)
replies: text: "Pasbort" sy'n gywir yn yr orgraff gyfoes a dyna pam cewch chi fe ar safleodd y llywodraeth, geriadur.net, Cysgeir ac ati. Yn anffodus dyw'r BBC ddim yn ffynhonnell dda o sillafu cywir na chyson. Llusiduonbach (sgwrs) 19:40, 2 Mai 2016 (UTC)
thread_title:  Pas'''p'''ort neu Pas'''b'''ort?
Sgwrs:Hunanlosgi

message: Adam, gyfaill. Os mai diwedd trwy losgi yn unig yw hwn, yna gwell, efallai, fyddai cadw at yr ail air sydd gen ti - hunanlosgi. Mae hunanaberthu'n golygu llawer mwy, fel y gwyddost ac yn llai arbenigol. Byddai'r ferf hunanaberthu'n well na hunanaberth hefyd, efallai. Beth am chydig o enghreifftiau megis Jan Palach o'r Wladwriaeth Tsiec? 06:44, 25 Tachwedd 2011‎ Llywelyn2000
replies: text: Dwi'n cytuno â Llywelyn. Ifi, mae'r teitl fel y mae o ar hyn o bryd yn golygu "Self-sacrifice" fel enw. O ddarllen en, a fyddai "Hunan-aberthu" yn well, oherwydd mai dyma'r ffurf ferfol (sy'n disgrifio'r gweithred o wneud y peth - h.y., llosgi'ch hunan oherwydd rhesymau crefyddol) yn hytrach na'r enwol (sy'n disgrifio'r gweithred yn unig)? Ar en mae'n dweud, "The word "immolate" is used in the English language when denoting consumption by fire, whether autonomously or imposed." Does yr un gair yn bodoli yn y Gymraeg, ond am "aberthu" sydd hefyd yn golygu "sacrifice." Cyfieithiad Cysgeir, Geiriadur y Drindod, a'r BBC yn awgrymu "aberthu" ar gyfer "immolate." -- Xxglennxx (sgw. • cyf.) 17:50, 25 Tachwedd 2011 (UTC)
replies: text: :Mae'n debyg taw camddeall ystyr y gair Saesneg yn hytrach na'r gair Cymraeg oedd fy nghamgymeriad! I ddechrau fe dybiais taw "hunanlosgi" oedd y gair Cymraeg am self-immolate, ond edrychais mewn mwy nag un geiriadur i wirio a darganfyddais "hunanaberthu". Roeddwn i'n cymryd taw term Cymraeg safonol oedd hwn am losgi'ch hunain (ei ddiffiniad wedi ei gulhau at un math penodol o aberth dros amser?), oherwydd roeddwn yn meddwl taw unig ystyr immolate yn y Saesneg yw "rhoi ar dân". Ond o edrych ar y Wici Saesneg, hen ystyr immolate yw aberthu, cyn iddo gael ei ddefnyddio i ddisgrifio llosgi. Byddai'n symud yr erthygl at "hunanlosgi" 'te? —Adda'r Yw (sgwrs · cyfraniadau) 20:37, 25 Tachwedd 2011 (UTC)
replies: text: ::O blaid "Hunan-aberthu" neu "Hunan-losgi" dwi :) -- Xxglennxx (sgw. • cyf.) 20:53, 25 Tachwedd 2011 (UTC)
replies: text: :::Dw i newydd ddarllen yr erthygl ar en yn eitha trylwyr. Mae'r holl enghreifftiau'n ymwneud a llosgi; efallai y byddai hunanlosgi felly yn nes ati, yn gywirach term. Diolch eich dau. Llywelyn2000 22:11, 25 Tachwedd 2011 (UTC)
thread_title:  Enw
Sgwrs:Gwaith y saer

message: S'mai Glenn? Mae yna gant-a-mil o alwedigaethau megis dramodydd, nyrs, milwr ayb, felly pam wyt ti wedi newid Saer i "Saerniaeth"? Gweler yma. Yr unig beth arall sy'n codi fy nghlustiau ydy: be ydy "saerniaeth"? Ar lafar "trin coed" ydy gwaith y saer. Diolch a chofion. Llywelyn2000 22:45, 28 Tachwedd 2011 (UTC)
replies: text: Heia! Newidiais enw'r erthygl oherwydd bod Wici yn arfer defnyddio teitlau'r gwaith yn hytrach na'r enwau sydd ar y gweithwyr ei hunain. "Carpentry" yw'r hyn a geir ar en, sydd naill ai'n "Saernïaeth" neu "Gwaith saer", a gelwir y person sy'n gwneud y job yma (carpenter felly yn yr iaith fain) yn "saer coed". Ond meddwl ar y peth, dwi'n credu y roeddwn yn anghywir gyda newid enw'r erthygl! 'Saer' all olygu "carpenter, wright, mason, neu artificer" ar ei ben ei hun. Felly, do - mi roeddwn yn anghywir! "Araf deg mae dal iâr" fydd yn briodol yma! Haha. Felly, beth am newid enw'r erthygl i "Gwaith saer", a sôn am y gwahanol enwau eraill sydd ar y JOB (gwaith coed, saernïaeth felly)? Neu, allet ti awgrymu unrhyw beth arall? Cofion. -- Xxglennxx (sgw. • cyf.) 23:26, 28 Tachwedd 2011 (UTC)
replies: text: ::Efallai fod angen trafod hyn yn y caffi; mi fydda newid yr holl alwedigaethau i'r jobsys (e.e. dileu "Bardd" ond cadw "Barddoniaeth") yn golygu lot o waith. Fy hun, dw i'n meddwl fod lle i'r ddau a cheir hyn (y ddau) ar en: Poet a Poetry a felly hefyd teacher/education, musician/music, actor/acting, model/modelling, lawyer/law. Mae eraill, fel y dywedi yn ailgyfeirio e.e. gardener --> gardening, editor --> editing. Doeddwn i ddim yn sylweddoli fod "Wici yn arfer defnyddio teitlau'r gwaith yn hytrach na'r enwau sydd ar y gweithwyr ei hunain". Ond efallai mai fy mhroblem pennaf yw hyn: chlywais i rioed mo'r gair "saerniaeth" yn cael ei ddefnyddio am "waith y saer". Mae'n amlwg beth ydy "saer"; dydy hi ddim ymlwg beth ydy "saerniaeth". Llywelyn2000 05:48, 29 Tachwedd 2011 (UTC)
replies: text: :::Dwi'n cytuno â thi - dylai fod le i'r ddau, ond jyst cadw trefn 'arferol' Wici dwi. 'Sdim ots 'da fi gadw'r ddau, ond a hoffet agor hwn i drafodaeth, byddai hynny'n ddiddorol :) -- Xxglennxx (sgw. • cyf.) 08:51, 29 Tachwedd 2011 (UTC)
replies: text: ::::Diolch Glenn. Oes, mae angen y ddau. Pan fo'n amlwg beth yw gwaith y person, defnyddir hwnnw e.e. am "adeiladwr" gweler "adeiliadu". Mae 2gwaith y saer" yn llawer gwell na "saerniaeth" -  sy'n golygu "gwaith y pensaer" yn ôl rhai geiriaduron. Llywelyn2000 03:47, 6 Rhagfyr 2011 (UTC)
thread_title:  Enw
Sgwrs:Tynged yr Iaith

message: A fydd yn addas rhoi hyn yn y categori Areithiau? —Adam (sgwrs • cyfraniadau) 19:34, 30 Tachwedd 2011 (UTC)
replies: text: Os ydy "Araith" yn golygu darllen sgript, yna mae! Cytuno. Llywelyn2000 23:01, 30 Tachwedd 2011 (UTC)
replies: text: :Wedi ychwanegu'r categori. —Adam (sgwrs • cyfraniadau) 13:09, 1 Rhagfyr 2011 (UTC)
thread_title:  Araith?
Sgwrs Nodyn:Listen

message: Mae Nodyn:Gwrando yn bodoli'n barod. Gweler hefyd Wicipedia:Gosod ffeiliau sain. —Adam (sgwrs • cyfraniadau) 14:51, 3 Rhagfyr 2011 (UTC)
replies: text: Gan fod mwy o erthyglau yn cysylltu â'r nodyn yma yn barod, argymhellaf inni ddileu'r un yma (ar ôl inni drosglwyddo'r cod newydd ar gyfer yr erthyglau sy'n defnyddio'r nodyn yma...). -- Xxglennxx (sgw. • cyf.) 17:22, 4 Rhagfyr 2011 (UTC)
thread_title:  Angen cyfuno
Sgwrs:Divali

message: Mae Cysgeir yn awgrymu "Diwali" yn hytrach na "Divali," ac mae llawer o wicis eraill yn defnyddio'r blaenorol na'r diwethaf. Mae "Diwali" yn cyd-fynd ag orgraff sillafu naturiol y Gymraeg, hefyd. Barnau? -- Xxglennxx (sgw. • cyf.) 20:09, 6 Rhagfyr 2011 (UTC)
thread_title:  Enw
Sgwrs:Wiliam Owen Roberts

message: Wedi dileu'r cyfeiriad at y defnydd o'r fersiwn yma o'i enw. Dw i'n meddwl mai camddealltwriaeth ydoedd (gweler y sgwrs fan hyn). --Ben Bore 21:10, 6 Rhagfyr 2011 (UTC)
thread_title: William Owen
Sgwrs:Richard Bryn Williams

message: Ar rageln teledu (heb ei darlledu eto) mae un o Hogia'r Wyddfa (Myrddin Owen) yn dweud iddo gael ei fedyddio gan Bryn Williams, Patagonia a chyn Archdderwydd, yng Nghapel Coch, Llanberis. --Ben Bore 16:02, 7 Rhagfyr 2011 (UTC)
thread_title: Fuodd o'n weinidog?
Sgwrs:Gwasanaethau tân ac achub Cymru

message: Oes angen ar Wicipedia'r erthygl hon? Mae hi bron yr un peth â'r hyn a geir yma. -- Xxglennxx (sgw. • cyf.) 00:30, 11 Rhagfyr 2011 (UTC)
replies: text: Sdim gwahaniaeth gen i pa un, Glenn, Wyddwn i ddim am fodolaeth y llall! Mae Wici'n fwy nag a feddyliwn! Yr unig beth sy'n bwysig i'w styried ydy'r ddolen o'r linell berthnasol yn Nodyn:infobox UK place. Ar hyn o bryd mae'n mynd i Gwasanaeth tân yn y Deyrnas Unedig, fy mwriad oedd iddo fynd i Gwasanaeth Tân yng Nghymru, sy'n fwy perthnasol i Gymru. Llywelyn2000 05:27, 11 Rhagfyr 2011 (UTC)
thread_title:  Oes angen ohoni?
Sgwrs:Howel Harris

message: Hi, folks. It appears that the same editor has been trying to impose 'Hywel' on both Wicipedia and Wikipedia in many articles.  I'm objecting to this because all the reliable sources seem to use the anglicised spelling "Howell". Since I have not been able to engage Peter in any discussion, I would appreciate any views which might help resolve the issue for all of us. Diolch and seasonal cheers, Bjenks (talk) 14:49, 18 December 2011 (UTC)
CYWIRIAD: Happily, within 15 minutes of my making a fuss here, said Peter has fessed up at the English talk page and agreed it should be 'Howell' though, yes, I know the LLGC allows the variant 'Howel'. Has anyone the last word on this? Cheers, Bjenks (talk) 15:49, 18 December 2011 (UTC)
thread_title: Howel(l) vs Hywel
Sgwrs Categori:Ymgyrchwyr

message: Mae 'Gweithredwyr' yn swnio'n chwithig braidd i mi.--Ben Bore 11:58, 19 Rhagfyr 2011 (UTC)
replies: text: Newydd sylweddoli hefyd bod "gweithredwyr" yn golygu executives yn y Gymraeg hefyd. Tasg fawr i symud yr holl gategorïau, ond byddai'n mynd ati yn y man! —Adam (sgwrs • cyfraniadau) 16:57, 1 Chwefror 2013 (UTC)
replies: text: : —Adam (sgwrs • cyfraniadau) 17:50, 1 Chwefror 2013 (UTC)
thread_title: Newid Gweithredwyr i Ymgyrchwyr?
Sgwrs:Ffrwydradau Nigeria, Nadolig 2011

message: A yw "ffrwydradau" yn cyfleu'r union ystyr? A fyddai "Bomio Nigeria Rhagfyr 2011" yn well? Dwi'n gwrthwynebu'n gyfan gwbl y defnydd o'r gair "Nadolig" yn y teitl, hefyd. -- Xxglennxx (sgw. • cyf.) 22:32, 25 Rhagfyr 2011 (UTC)
replies: text: Dw i'n meddwl mai ni sydd heb arfer gyda'r gair Glenn; mae "bomio"'n fwy naturiol i mi,  ond does dim o'i le ar "ffrwydradau". Dw i'n tueddu i ddweud "ffrwydriadau" (efo "i" ymwthiol), sy'n haws ei ddweud, ond dydy o ddim mewn geiriadur. Beth  am "Rhagfyr" yn hytrach na "Nadolig", fel yn en? Llywelyn2000 06:03, 26 Rhagfyr 2011 (UTC)
replies: text: :Yn ôl geiriadur.net, "ffrwydrad" ydy "explosion" a "outbreak," sy ddim yn cyfleu'r un peth â "bomio." Dyma be dwi'n awgrymu, hefyd - "Rhagfyr". Byddwn yn awgrymu "Bomio Nigeria Rhagfyr 2011" am deitl gwell. Barnau? -- Xxglennxx (sgw. • cyf.) 17:32, 26 Rhagfyr 2011 (UTC)
replies: text: ::"Ffrwydradau" sydd wedi ei ddefnyddio ar Wicipedia ers blynyddoedd, dwi'n credu taw hwn oedd y defnydd cyntaf a dilynodd erthyglau eraill (y mwyafrif wedi eu creu gan fi) y drefn. Mae nifer o adroddiadau newyddion yn Saesneg yn eu galw'n blasts yn hytrach na bombings, sydd yn cyfieithu i "ffrwydradau". Mae "bomio Nigeria" yn swnio'n rhy "ferfol" imi.

text: ::Dwi'n credu bod y gair "Nadolig" yn y teitl yn addas oherwydd roedd yr ymosodiadau yn targedu gwasanaethau Cristnogol ar yr ŵyl Gristnogol hon. Mae'r wicis eraill ar hyn o bryd yn defnyddio Rhagfyr yn eu teitlau ar gyfer yr erthygl hon, ond mae cynsail o ddefnyddio enwau ar wyliau crefyddol wrth gyfeirio at ddigwyddiadau, yn enwedig pan bo natur yr ŵyl yn berthnasol i'r hyn a ddigwyddodd, er enghraifft cyflafan Dydd Sant Ffolant, cyflafan Gŵyl Sant Bricius, Ymosodiad Tet, cyflafan Dydd Sant Batholomeus, cyflafan y Pasg Iddewig, cadoediad y Nadolig yn y ffosydd, llifogydd y Nadolig yn yr Unol Daleithiau. Hefyd yn y Saesneg gelwir tsunami Cefnfor India 2004 yn aml yn y Boxing Day Tsunami a'r ymgais i fomio :en:Northwest Airlines Flight 253 yn y Christmas Day bombing attempt. Mae nifer o asiantaethau newyddion wedi eu galw'n Christmas Day bombings. —Adda'r Yw (sgwrs · cyfraniadau) 18:02, 26 Rhagfyr 2011 (UTC)
thread_title:  Enw
Sgwrs:Ynysoedd y Falklands

message: "Falklands"=gaer Saesneg, "Malvinas"= gaer Spaeneg. Beth am gaer Cymraeg, am yr ynsoedd? 00:54, 29 Rhagfyr 2011‎ 31.100.252.92
replies: text: Wel, mae'r British Legion yn defnyddio "Ynysoedd Falkland" yma, ac mae'r BBC yn defnyddio "Ynysoedd y Falkland" yma. Dyw hwn ddim yn ateb dy gwestiwn, ond efallai yn dangos cyfeiriadau? -- Xxglennxx (sgw. • cyf.) 01:53, 29 Rhagfyr 2011 (UTC)

text: Ceisiodd defnyddiwr anhysbys gael gwared ar yr enw "Ynysoedd Malvinas" heddiw, gan ddweud, "Nid ydy'r enw Malvinas neu fachigyn yn cael ei ddefnyddio yn y Gymraeg." Mi wnes i dadwneud y golygiad, gan ddweud: "Efallai nad yw "Ynysoedd Malvinas" yn cael ei ddefnyddio yng Nghymru. Ond mae yna siaradwyr Cymraeg yn yr Ariannin. Mae hyn yn rhywbeth y dylid ei drafod yn y Sgwrs cyn tynnu'r enw." Felly dyma fi yn ei sgwrsio. Mae Atlas Cymraeg Newydd , ein ffynhonnell arferol ar gyfer enwau daearyddol yn defnyddio "Ysdd. Falkland/Malvinas (D.U.)" fel label ar t.75, ac yn y mynegai  "Falkland, Ysdd. (Malvinas)" a "Malvinas = Ysdd. Falkland". Mae'n ymddangos i mi felly y dylid newid enw yr erthygl o "Ynysoedd y Falklands" i "Ynysoedd Falkland" a newid "Ynysoedd Malvinas" i "Malvinas" yn syml. Bid siŵr, mae "Ynysoedd Falklands" yn gwneud mwy o synnwyr nag "Ynysoedd y Falklands", fel roedd Xxglenxx yn awgrymu 10 mlynedd yn ôl. Craigysgafn (sgwrs) 10:09, 5 Ionawr 2022 (UTC)
replies: text: :O roi "Ynysoedd Malvinas" yn Google, daw ambell i ganlyniad annisgwyl, gan gynnwys Amgueddfa Cymru, côr meibion, papur bro a hyd yn oed Arolygiaeth Gofal Iechyd Cymruǃ Mae BydTermCymru (Llywodraeth Cymru) yn ffafrio 'Ynysoedd Falkland', ac yn nodiː Gellid defnyddio'r ffurf "Malvinas" yn Gymraeg pe cyfyd y ffurf honno yn y testun Saesneg, ond dylid bod yn ofalus â sensitifrwydd gwleidyddol yr enwau. Felly dwi'n cydfynd â chynnigion Craigysgafn. --Rhyswynne (sgwrs) 17:19, 5 Ionawr 2022 (UTC)
thread_title:  Enw
Sgwrs:Carnedd lwyfan

message: Glenn. Diolch am dy ymholiad ynglyn a'r erthygl gyfatebol ar Wiki en. Yn syml: dwn im! Mae'r gair "Platform Cairn" yn cael ei ddefnyddio gennym ni ar cy, fel y gwyddost, a gan CADW (yma) a gan English Heritage (yma). Ond mae Wiki en yn wan iawn yn y maes yma. Rhyngddyn nhw a'u potas! Llywelyn2000 06:37, 2 Ionawr 2012 (UTC)
replies: text: Heia, Llyw! Ie, triais ddod o hyd i ddolen gyfatebol, ond methais â'i wneud! Mae ambell i ddolen goch gyda'r geiriau "platform cairn" i erthyglau sydd heb eu creu eto, ond dyma fe i gyd... -- Xxglennxx (sgw. • cyf.) 16:09, 2 Ionawr 2012 (UTC)
Sgwrs:Byddin yr Unol Daleithiau

message: Ni ddylai'r adran "Piso ar gyrff marw yn Afghanistan" fod yn yr erthygl hon: adran ar wahân o luoedd arfog yr Unol Daleithiau yw'r Marine Corps, nid rhan o'r fyddin. —Adam (sgwrs • cyfraniadau) 00:15, 16 Ionawr 2012 (UTC)
replies: text: Rwyf wedi tynnu'r wybodaeth hon a chreu erthygl ar wahân: Fideo o luoedd yr UD yn piso ar gyrff Taleban. —Adam (sgwrs • cyfraniadau) 19:49, 17 Ionawr 2012 (UTC)
thread_title:  Gwahaniaethu rhwng y Fyddin a'r Môr-filwyr